Document ID: /roh_data/filtered/fineweb-2-filterrobots_roh.jsonl.gz/42546

La quota da dischoccupaziun globala vegnia a crescher sin 5,8% il 2017. Quai sajan 0,1% u 3,4 milliuns dischoccupads dapli che l'onn passà, scriva l'Organisaziun internaziunala da la lavur ILO en ses nov rapport. Las raschuns per quest augment sajan il svilup dischillusiunant da l'economia mundiala e las malsegirtads politicas.
Dapli dischoccupads vegn quai cunzunt a dar quest onn en ils novs pajais industrials sco il Mexico, la Brasilia e l’Africa dal Sid. En ils pajais industrials vegn quintà cun pli paucas persunas senza lavur.
In impurtant med cunter la dischoccupaziun mundiala è tenor la ILO il cumbat cunter l’economia zuppada. I dovria dapli pass per limitar las perditas che derivian da quest’economia illegala.
RR novitads 12:00